L'Ajuntament d'Alboraia becarà a 15 joves per a aquest estiu
02 de juny de 2022

L'Ajuntament d'Alboraia ha tornat a presentar les beques "Alboraia et beca", un programa amb el qual es becarà a 15 joves durant els mesos de juliol i agost.

Les bases estan publicades en la web municipal (https://www.alboraya.es/es/transparencia/alboraya-beca), i es poden presentar instàncies fins al 15 de juny.

Les persones seleccionades seran estudiants de titulacions relacionades amb els serveis de Biblioteca, Turisme, Secretaria, Medi Ambient i Salvament i Socorrisme.

Els i les estudiants becades tindran una jornada de 20 hores setmanals durant els mesos de juliol i agost, la retribució del qual serà de 500€ al mes. El programa "Alboraia et beca" és finançat pel propi Ajuntament d'Alboraia, en substitució a les beques en les administracions locals anteriorment gestionades per la Diputació de València.